Suchinthana/ta-wikipedia huggingface dataset:
மெஹ்ரீன் பிர்சாடா

மெஹ்ரீன் கவுர் பிர்சாடா (Mehreen Kaur Pirzada) (பிறப்பு: சனவரி 5, 1995) ஓர் இந்திய நடிகையும் , வடிவழகியுமாவார். இவர் முக்கியமாக தெலுங்கு, தமிழ் மொழி படங்களில் தோன்றினார்.  2016 ஆம் ஆண்டில் தெலுங்குத் திரைப்படமான கிருஷ்ணா காடி வீர பிரேமா கதா மூலம் அறிமுகமானார் . இவர் 2017ஆம் ஆண்டில் பில்லௌரி என்ற படத்தின் மூலம் பாலிவுட்டில் அறிமுகமானார். மேலும், இதே ஆண்டில் நெஞ்சில் துணிவிருந்தால்  என்ற தமிழ் படத்தில் அறிமுகமானார்.

ஆரம்ப கால வாழ்க்கை 
இவர், சனவரி 5, 1994 அன்று பஞ்சாபின் பட்டிண்டாவில் ஒரு சீக்கியக் குடும்பத்தில் ஒரு விவசாயியும், அசையா சொத்து வணிகரான தந்தைக்கும் இல்லத்தரசியான் தாய்க்கும் பிறந்தார். இவரது ஒரே உடன்பிறப்பான குர்பத்தே பிர்சாடா என்பவரும்  வடிவழகரும் நடிகரும் ஆவார்.

விளம்பரத் தொழில் 
பிர்சாடா, தனது பத்து வயதில், அழகுப் போட்டியில் கலந்து கொண்டு "கசௌலி இளவரசி" என்ற பட்டத்தை வென்றார். பின்னர் இவர் தொராண்டோவில் 'மிஸ் ஆளுமை தெற்காசியா கனடா 2013' என முடிசூட்டப்பட்டார். 'ஜெமினி பேஸ் வடிவழகு' நிறுவனம் மூலம் பிரபலமான வடிவமைப்பாளர்களுக்காக இவர் மாதிரியாக இருந்தார். மேலும் கனடாவிலும் [[இந்தியா|இந்தியாவிலும் நிக்கன், பியர்ஸ், தம்ஸ் அப் போன்ற பொருட்களை விளம்பரப் படுத்துகிறார்.

திரைப்பட வாழ்க்கை 
இவர், கிருஷ்ணா காடி வீர பிரேமா கதா என்ற தெலுங்குத் திரைப்படத்தின் மூலம் அறிமுகமானார்.இ தில் இவர் மகாலட்சுமி என்ற கதாபாத்திரத்தில் நடித்திருந்தார். இந்த படம் தெலுங்கு மாநிலங்களிலும், அமெரிக்கத் திரையரங்கங்களிலும் வெற்றிகரமாக ஓடியது. மார்ச் 2017இல், அனுஷ்கா சர்மா, தில்ஜித் தோசன்ஜ், சூரஜ் சர்மா ஆகியோருடன் பில்லௌரி என்ற படத்துடன் பாலிவுட்டில் அறிமுகமானார்.

தனிப்பட்ட வாழ்க்கை 
அரியானாவின் முன்னாள் முதல்வர் பஜன்லாலின் பேரனும், ஆதம்பூர் தொகுதியின் சட்டமன்ற உறுப்பினருமான குல்தீப் பிஷ்னாய் என்பவரை மார்ச் 2021 இல் நிச்சயதார்த்தம் செய்தார். 2021 ஆம் ஆண்டில் இவர்களது திருமணம் திட்டமிடப்பட்டது. இருப்பினும், இந்தியாவில் கொரோனாவைரசுத் தொற்று காரணமாக ஒத்திவைக்கப்பட்டது. ஆனால் பின்னர், இவர்களது இந்த திருமண ஒப்பந்தம் ஜூலை 2021 ஆரம்பத்தில் கைவிடப்பட்டது.

மேற்கோள்கள்

வெளி இணைப்புகள் 
 
 
 Tollywood Information

பஞ்சாப் நபர்கள்
இந்தித் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
1995 பிறப்புகள்
வாழும் நபர்கள்
பெல்லம்கொண்டா சீனிவாஸ்

பெல்லம்கொண்டா சாய் சீனிவாஸ் (Bellamkonda Sai Sreenivas) (பிறப்பு 3 சனவரி 1993) தெலுங்குத் திரைப்படங்களில் பணியாற்றும் ஓர் இந்திய நடிகராவார். திரைப்பட தயாரிப்பாளர் பெல்லம்கொண்டா சுரேஷின் மகனான இவர், அல்லுடு சீனு (2014) என்ற அதிரடி நகைச்சுவைத் திரைப்படத்தின் மூலம் அறிமுகமானார். இது இவருக்கு சிறந்த தென்னிந்திய அறிமுக நடிகருக்கான பிலிம்பேர் விருதைப் பெற்றுத் தந்தது.

தொழில் 
சீனிவாஸ், சமந்தா அக்கினேனியும் பிரகாஷ் ராஜும் முக்கிய வேடத்தில் நடிக்க 2014 ஆம் ஆண்டு வெளிவந்த அல்லுடு சீனு என்ற தெலுங்குத் திரைப்படத்தின் மூலம் அறிமுகமானார்.

அதே ஆண்டில் ரபாசா என்ற படத்தில் தனது தந்தையுடன் இணைந்து தயாரிப்பாளரானார். ஆனால், இப்படம் வணிக ரீதியில் தோல்வியடைந்தது. 

2016 ஆம் ஆண்டில், தமிழில் வெற்றி பெற்ற சுந்தரபாண்டியன்  படத்தின் தெலுங்கு மறு ஆக்கமான ஸ்பீடூன்னோடு என்ற படத்தில், சொனரிக்கா பாடோரியா, பிரகாஷ் ராஜ் ஆகியோருடன் நடித்திருந்தார். ரகுல் பிரீத் சிங்கின் இணையாக "ஜெய ஜானகி நாயகா" என்ற படத்திலும், பூஜா ஹெக்டேவுடன் "சாக்ஷியம்" என்ற படத்திலும், காஜல் அகர்வால், மெஹ்ரீன் பிர்சாடா ஆகியோருடன் "கவசம்" என்ற படத்திலும், "சீதா" என்ற படத்திலும் மீண்டும் காஜல் அகர்வாலுக்கு இணையாக இவர் நடித்தார். அனுபமா பரமேசுவரனுடன் இணையாக தமிழில் வெளிவந்த ராட்சசனின் தெலுங்கு மறுஆக்கமான "ராக்ஷாசுடு" படத்திலும் நடித்தார். 2021ஆம் ஆண்டில், இவர் நபா நடேஷ், அனு இம்மானுவேல் ஆகியோருடன் "அல்லுடு ஆதர்ஸ்" என்ற படத்தில் நடித்தார்.

நவம்பர் 2020இல், பெல்லம்கொண்டா தெலுங்குத் திரைப்படமான சத்ரபதி (2005) படத்தின் இந்தி மறுஆக்கத்தில் நடிப்பார் என்று அறிவிக்கப்பட்டது, இது இவரது பாலிவுட் அறிமுகமாக இருக்கும். வி.வி விநாயக் இப்படத்தின் இயக்குநராக ஒப்பந்தம் செய்யப்பட்டார்.

மேற்கோள்கள்

வெளி இணைப்புகள் 

 
 

குண்டூர் மாவட்ட நபர்கள்
தெலுங்குத் திரைப்பட நடிகர்கள்
வாழும் நபர்கள்
1993 பிறப்புகள்
மு. கந்தசாமி

மு. கந்தசாமி (M. Kandaswamy) என்பவர் இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் புதுச்சேரி ஒன்றியம் ஏம்பலம் சட்டமன்றத் தொகுதியிலிருந்து 2016ஆம் ஆண்டு புதுச்சேரி சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் புதுச்சேரி வே. நாராயணசாமி அமைச்சரவையில் சமூக நலம், பிற்படுத்தப்பட்டோர் நலம், கூட்டுறவுத் துறை, குடிமைப்பொருள், நுகர்வோர்நலம், தொழிலாளர் மற்றும் வேலைவாய்ப்பு, சுற்றுச்சூழல் மாசுபாடு, அறிவியல் தொழில்நுட்பம் மற்றும் சுற்றுச்சூழல், துறைமுக அமைச்சராகப் பதவி வகித்தார்.

மேற்கோள்கள் 

புதுச்சேரி அமைச்சர்கள்
புதுச்சேரி சட்டமன்ற உறுப்பினர்கள்
வாழும் நபர்கள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
அஞ்சும் மௌத்கில்

அஞ்சும் மௌத்கில் (Anjum Moudgil) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1994 ஆம் ஆன்டு சனவரி மாதம் 5 ஆம் தேதியன்று இவர் பிறந்தார். சண்டிகர் நகரைச் சேர்ந்த இவர்  பஞ்சாபைப் பிரதிநிதித்துவப்படுத்துகிறார்.

ஆரம்ப கால வாழ்க்கை 
சண்டிகரில் உள்ள தூய நெஞ்ச மூத்தோர் உயர்நிலைப் பள்ளியில் படிக்கும் போதே அஞ்சும் துப்பாக்கி சுடத் தொடங்கினார். சண்டிகரின் டி.ஏ.வி கல்லூரியில் வாழ்வியல் புலத்தில்  பட்டப்படிப்பும் முதுகலைப் படிப்பும்  முடித்தார். விளையாட்டு உளவியலில் பாடத்திலும் முதுகலை படித்து முடித்தார். இவர் ஒரு தீவிரமான படைப்புக் கலைஞராவார். இவரது பல கலைப்படைப்புகளை விற்பனை செய்துள்ளார்.

தொழில் 
சாங்வோனில் நடந்த பன்னாட்டு குறி பார்த்து சுடுதல் கூட்டிணைவு  உலக வெற்றியாளர் போட்டியில்  பெண்கள் 10 மீ காற்றுத் துப்பாக்கிப் போட்டியில் அஞ்சும் வெள்ளிப் பதக்கம் வென்றார்.

24 வயதான  அஞ்சும் மதிப்புமிக்க போட்டிகளில் இந்திய மூத்தோர்  அணியின் பதக்கக் கணக்கைத் திறக்க எட்டு இறுதிப் போட்டிகளில் மொத்தம் 248.4 புள்ளிகளை எடுத்துள்ளார்.

மியூனிக்கில் நடைபெற்ற 2016 உலகக் கோப்பையில் 9 ஆவது இடமும் உலக பல்கலைக்கழக வெற்றியாளர் போட்டியில்  வெள்ளிப் பதக்கமும் வென்றார்.   தெற்காசிய விளையாட்டுப் போட்டிகளில் தங்கம் வென்றார்.

2017 
இவர் 10 மீ காற்றுத் துப்பாக்கி போட்டியில்  சர்தார் சாசன்  சிங் சேத்தி நினைவு வல்லுநர்கள் போட்டியில் வெள்ளிப் பதக்கம் வென்றார்.

2018 
மெக்சிகோவில் நடந்த பன்னாட்டு துப்பாக்கி சுடும் கூட்டிணைவு  உலகக் கோப்பையில் பெண்கள் 50 மீ துப்பாக்கி  3 நிலைகள்  போட்டியில் வெள்ளிப் பதக்கம் வென்றார்.  பொதுநலவாய  விளையாட்டுப் போட்டிகளில்  455.7 புள்ளிகள் எடுத்து அஞ்சும் வெள்ளிப் பதக்கத்தைப் பெற்றார்.   தகுதி சுற்றில் 589 புள்ளிகள் எடுத்து இவர் பொதுநலவாய விளையாட்டுப் போட்டிகளில் நிகழ்த்தப்பட்ட சாதனையை குறிப்பிடத்தக்க வித்தியாசத்தில் முறியடித்தார்.

2019 
2019 ஆம் ஆண்டு மே மாதம் முதல் நாளன்று 10 மீ காற்றுத் துப்பாக்கி வகை சுடுதலில் உலகத் தரவரிசையில் இரண்டாம்  இடத்தைப் பிடித்தார். மகளிர் 50 மீ 3 நிலை வகையில்  இந்தியாவின் தரவரிசையில் முதல் இடத்தில் உள்ளார்.

விருதுகள் 
2019 ஆம்  ஆண்டுக்கான அருச்சுனா விருதுக்கு இந்திய அரசாங்கம் தேர்ந்தெடுக்கப்பட்ட 19 விளையாட்டு வீரர்களில் அஞ்சுமும் ஒருவராவார்.

மேற்கோள்கள்

புற இணைப்புகள் 
 Anjum Moudgil on Twitter
 Anjum Moudgil at the International Shooting Sport Federation

அருச்சுனா விருது பெற்றவர்கள்
1994 பிறப்புகள்
வாழும் நபர்கள்
பஞ்சாப் நபர்கள்
நிகிலா விமல்

நிகிலா விமல் (Nikhila Vimal) ஓர் இந்திய நடிகையாவார். இவர் மலையாளத் திரையுலகிலும், தமிழ்த் திரையுலகிலும், தெலுங்கு திரையுலகிலும் முக்கியமாக பணியாற்றுகிறார். கேரளாவின் சாலோம் தொலைக்காட்சியில் ஒளிபரப்பப்பட்ட பெண் புனிதர் அல்போன்சாவின் ஆவணப்படத்துடன் தொலைக்காட்சியில் தனது நடிப்பு வாழ்க்கையைத் தொடங்கினார்.

தனிப்பட்ட வாழ்க்கை 
நிகிலா விமல் பவித்ரன் -கலாமண்டலம் விமலாதேவி ஆகியோருக்கு மகளாக கேரளாவின் தளிப்பரம்பாவில் பிறந்தார். இவரது தந்தை புள்ளிவிவரத் துறையில் இருந்து ஓய்வு பெற்றவர். இவரது தாய் ஒரு நடனக் கலைஞராவார். இவரது மூத்த சகோதரி அகிலா விமல் தில்லியின் ஜவகர்லால் நேரு பல்கலைக்கழகத்தில் நாடக கலைகளில் ஆராய்ச்சி அறிஞர் ஆவார். நிகிலா விமல் பரதநாட்டியம், குச்சிப்புடி, கேரள நடனம், தனி நடிப்பு ஆகியவற்றைக் கற்றுக்கொண்டார். மேலும் இவர் இளைஞர் விழாக்களில் தனது இருப்பைக் காட்டினார். தளிபரம்பாவின் சர் சையத் கல்லூரியில் 2016 இல் தனது இளங்கலை அறிவியல் (தாவரவியல்) பட்டத்தைப் பெற்றார் .

திரை வாழ்க்கை 
2009ஆம் ஆண்டில் பாக்யதேவதா (2009) என்ற மலையாளத் திரைப்படம் மூலம் திரையுலகில் அறிமுகமானார்.வெற்றிவேல் (2016) என்ற படத்தில் லதா என்ற கதாபாத்திரத்தில் நடித்து தமிழில் அறிமுகமானார். பின்னர், கிடாரி (2016), அரவிந்தண்டே அதிதிகல் (2018), நான் பிரகாசன் (2018), மேரா நாம் ஷாஜி (2019), ஒரு யாமண்டன் பிரேமகதா (2019), தம்பி (2019), அஞ்சாம் பத்திரா (2020), பூசாரி (2021) போன்ற படங்களிலும் நடித்தார்.

மேற்கோள்கள்

வெளி இணைப்புகள் 

1994 பிறப்புகள்
தெலுங்குத் திரைப்பட நடிகைகள்
கண்ணூர் மாவட்ட நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
கேரள நடிகைகள்
வாழும் நபர்கள்
ஐஸ்வர்யா இலட்சுமி

ஐஸ்வர்யா இலட்சுமி (Aishwarya Lekshmi)(பிறப்பு: செப்டம்பர் 6, 1991) ஓர் இந்திய நடிகையும், வடிவழகியுமாவார். இவர் மலையாளப் படங்களில் முக்கியமாக பணியாற்றுகிறார். ஒரு சில தமிழ் படங்களிலும் நடித்து வருகிறார். 2014 ஆம் ஆண்டில் ஒரு வடிவழகியாக தனது வாழ்க்கையைத் தொடங்கிய இவர், 2017 ஆம் ஆண்டில் நண்டுகளூடெ நாட்டில் ஓரிடவேளா படத்தின் மூலம் தனது நடிப்பில் அறிமுகமானார்.

இவர் மாயநதி (2017), வரதன் (2018), விஜய் சூப்பரும் பௌர்ணமியும் (2019), அர்ஜென்டினா பேன்ஸ் காட்டூர்கடவு (2019) போன்ற படங்களில் தோன்றினார். ஆக்சன் (2019) என்ற படத்தின் மூலம் தமிழில் அறிமுகமானார். பின்னர் ஜகமே தந்திரம் (2021) படத்தில் நடித்தார். இவர் சிறந்த தென்னிந்திய அறிமுக நடிகைக்கான பிலிம்பேர் விருது உட்பட பல விருதுகளை பெற்றுள்ளார்.

ஆரம்ப கால வாழ்க்கை 
ஐஸ்வர்யா, 1991 செப்டம்பர் 6ஆம் தேதி இந்தியாவின் கேரளாவில் பிறந்தார். திருவனந்தபுரத்தின் ஹோலி ஏஞ்சல்ஸ் பள்ளியில் பயின்றார். எர்ணாகுளத்தில் உள்ள ஸ்ரீ நாராயணா மருத்துவ நிறுவனத்தில் தனது மருத்துவர் பட்டத்தை 2016இல் முடித்தார். பின்னர், தனது பயிற்சியினையும் இக்கல்லூரியிலேயே முடித்தார். இவர் திருவனந்தபுரம், கொச்சி ஆகிய இடங்களில் வசிக்கிறார்.

தான் "ஒருபோதும் நடிப்பைத் திட்டமிடவில்லை" என்று இவர் கூறுகிறார். ஆனால் தனது படிப்பை முடித்ததும், நிவின் பாலி நடித்த "நண்டுகளூடெ நாட்டில் ஓரிடவேளா" என்ற குடும்ப நாடகப் படத்திற்காக ஒரு முக்கிய பாத்திரத்தில் நடிக்க இயக்குநர் அல்தாஃப் சலீம் அழைப்பு விடுத்தபோது அதை முயற்சிக்க முடிவு செய்தார். பின்னர் ஆஷிக் அபு எழுதிய காதல் படமான மாயநதியில் ஒரு முன்னனி பெண் கதாபாத்திரத்தில் நடித்தார். இந்த படம் ஒரு பெரிய வெற்றியாக மாறியது. மேலும், ஒரு ஆர்வமுள்ள நடிகையாக இவரது பாத்திரம் பாராட்டுக்களைப் பெற்றது. 2018 ஆம் ஆண்டில், இவர் பகத் பாசிலுடன் வரதன் படத்தில் தோன்றினார். 2019ஆம் ஆண்டில் ஐஸ்வர்யா விஜய் சூப்பரும் பௌர்ணமியும், அர்ஜென்டினா பேன்ஸ் காட்டூர்கடவு, பிரதர்ஸ் டே ஆகிய மூன்று மலையாள படங்களில் தோன்றினார். விஷால் இணையாக ஆக்சன் (2019) என்ற படத்தின் மூலம் தமிழில் அறிமுகமானார். பின்னர் இவர் தனுஷுடன் இணைந்து தமிழ் கேங்க்ஸ்டர் படமான ஜகமே தந்திரம் (2021) என்ற படத்தில் தோன்றினார். அதில் இவர் அட்டில்லா என்ற வேடத்தில் நடித்தார். இது நெற்ஃபிளிக்சில் நேரடியாக வெளியிடப்பட்டது.

மேற்கோள்கள்

வெளி இணைப்புகள் 

 
 

தமிழ்த் திரைப்பட நடிகைகள்
1990 பிறப்புகள்
மலையாளத் திரைப்பட நடிகைகள்
வாழும் நபர்கள்
திருவனந்தபுரம் மாவட்ட நபர்கள்
சித்திரம் பேசுதடி (2021 தொலைக்காட்சித் தொடர்)

சித்திரம் பேசுதடி என்பது ஜீ தமிழ் தொலைக்காட்சியில் ஏப்ரல் 19, 2021 ஆம் ஆண்டு முதல் திங்கள் முதல் சனி வரை பிற்பகல் 3:00 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரின் கதை கவிதபாரதி என்பவர் இயக்க, தீபிகா ரங்கராஜ், ஷிவ் சதிஷ் மற்றும் பாபூஸ் பாபுராஜ் ஆகியோர் முதன்மை கதாபாத்திரத்தில் நடித்துள்ளார்கள்.

இத தொடர் சமூகத்தில் நடக்கும் பாலின சார்பு மற்றும் பெண் சிசுக்கொலை போன்ற பிரச்சினைகளை மையமாக கொண்டது தயாரிக்கப்பட்டுள்ளது. இந்த தொடரின் இறுதி அத்தியாயம் 12 நவம்பர் 2022 அன்று ஒளிபரப்பப்பாகி, 477 அத்தியாயங்களுடன் நிறைவு பெற்றது.

கதை சுருக்கம்
குருமூர்த்தி (பாபுராஜ்) என்ற ஒரு காவல் அதிகாரி தனக்கு மகன் பிறக்காத காரணத்தால் தனது மனைவி மற்றும் மூன்று பெண்குழந்தைகளை விட்டுவிட்டு வேறு ஒரு பெண்ணை திருமணம் செய்கிறார். தனி ஒரு பெண்ணாக இந்த சமுதாயத்தில் வாழ்ந்து தனது பெண் பிள்ளைகளை வளர்க்கும் தாய் கோமதி. தந்தையை பழி வாங்க  ஐ.பி.எஸ் உயர் அதிகாரியாக ஆக வேண்டும் என்ற நோக்கத்தில் இருக்கும் தங்கமயில் (தீபிகா ரங்கராஜ்) என்ற பெண், ஆனால் விதி அவருக்கு கீழ் பணி செய்யவேண்டிய சூழ்நிலை. அதையும் தாண்டி தனது லட்சியத்தில் வென்று காதலன் ஆன ஜீவாவையும் எப்படி கரம் பிடித்தால் என்பது தான் கதை.

நடிகர்கள்

முதன்மை கதாபாத்திரம்
 தீபிகா ரங்கராஜ் - தங்கமயில்
 ஷிவ் சதிஷ் - ஜீவா
 பாபூஸ் பாபுராஜ் - குருமூர்த்தி

தங்கமயில் குடும்பத்தினர்
 ஜெயஶ்ரீ (முன்பு) / கரோலின் ஹில்ட்ரட் (தற்போது) - கோமதி (தாய்)
 ஷெரின் ஜானு - மலர் (மூத்த சகோதரி)
 அபிநயா - கயல் (இரண்டாவது சகோதரி)

ஜீவா குடும்பத்தினர்
 அசோக் பாண்டியன் - ராஜசேகர் (தந்தை)
 தரணி - பவானி (தாய்)
 அனில் நேரெட்மில் - கார்த்திக் (மூத்த சகோதரன்)
 சாய் லதா - இசை (சகோதரி)
 சுவேதா சுப்பிரமணியம் - காயத்ரி (கார்திக்கின் மனைவி, கோபி மற்றும் மதுவதந்தியின் சகோதரி)

மதுவதந்தி குடும்பத்தினர்
 சுவேதா - மதுவதந்தி (கயாத்திரியின் சகோதரி)
 தசாரதி - நாட்ராயன் (தந்தை)
 ஷீலா (முன்பு) / ஐஸ்வர்யா (தற்போது) - மல்லிகா நாட்ராயன் (தாய்)
 ஐயப்பன் - கோபி (மூத்த சகோதரன், மலரின் காதலன்)

துணை கதாபாத்திரம்
 பூஜா ராம்கி - தேனு (தங்கமயிலின் நண்பி)
 விசாலாட்சி மணிகண்டன் - தங்கம் (குருமூர்த்தியின் இரண்டாவது மனைவி)

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 
 Chithiram Pesuthadi at ஜீ5

ஜீ தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2021 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
சி. பி. சுப்பையா முதலியார்

கோவை சி.பி. சுப்பையா  முதலியார் (C. P. Subbaiah Mudaliar, 19 ஆகஸ்ட், 1895 - 28 மார்ச், 1967) என்பவர் இந்திய சுதந்திர போராட்ட வீரர், கோயம்புத்தூர் முன்னாள் சட்டமன்ற உறுப்பினர். தமிழ்நாட்டில் காங்கிரஸ் இயக்கத்தில் செல்வாக்கு  மிகுந்த தலைவராய் இருந்தவர். 1940 இல்  காங்கிரஸ் கட்சியின் தலைவர் பதவி தேர்தலுக்கு காமராஜரிடம் வெறும் மூன்று ஓட்டு வித்தியாசத்தில் தோல்வியடைந்தார்.
இந்திய தேசிய காங்கிரசின் துணைத் தலைவராக பல ஆண்டுகள் பதவி வகித்தவர்.

பிறப்பு 
கோவை மாவட்டத்தில் செங்குந்தர்  குலத்தில் பெரியசாமி முதலியார்  மீனாட்சி அம்மாள் தம்பதியருக்கு 1895 இல் கோவையில் சுப்பையா பிறந்தார். இவருக்கு ஒரு தம்பி, விஸ்வநாதன் முதலியார் மற்றும் தங்கை மங்கலாம்பல் இருந்தனர்.

வாழ்க்கை
தேசதந்தை மகாத்மா காந்தியின் சித்தாந்தத்தால் ஈர்க்கப்பட்ட சுப்பையா முதலியார் தனது 22 வயதில் முதல் உலகப் போருக்குப் பிறகு சுதந்திர இந்தியாவுக்கான சுதந்திரப் போராட்டத்தில் நுழைந்தார்.

இந்திய சுதந்திர இயக்கம் சுப்பையா காங்கிரஸ் கட்சியில் சேர்ந்தார் மற்றும் சுதந்திர போராட்டத்தில் ஆங்கிலேயர்களால் பலமுறை சிறையில் அடைக்கப்பட்டார்.

கோயம்புத்தூர் சிறையில் கப்பல் ஓட்டியா தமிழன் வ.வு. சிதம்பரனருடன் சுப்பையா முதலியார் சிறைவாசம் இருந்துள்ளார். 
 
இவரின் பேசும் திறன் மற்றும் கடுமையான உறுதியால் அவர் கோவையில் காங்கிரஸ் கட்சியின் செயலாளராக தேர்ந்தெடுக்கப்பட்டார். இன்றைய பாகிஸ்தான் கராச்சியில் பண்டிட் ஜவஹர்லால் நேருவுடன் சுப்பையாவின் எழுச்சியூட்டும் பேச்சு அவருக்கு "கராச்சி தாத்தா" என்ற பெயரைப் பெற்றுத்தந்தது.

1937 ஆம் ஆண்டில், நீதிக் கட்சியைச் சேர்ந்த சி.எஸ்.ரத்தின சபாபதி முதலியருக்கு எதிரான பொதுத் தேர்தலில் போட்டியிட்டு சுப்பையா முதலியார் வெற்றி பெற்றார் மற்றும் மெட்ராஸ் மாநில சட்டமன்ற உறுப்பினராக பணியாற்றினார்.

இவரின் அறிவுரையாளர்  சி.ராஜகோபாலச்சாரி  தனது அரசியல் போராட்டத்தை தொடர்ந்தது சத்ய மூர்த்தி வேட்பாளராக எதிராக போட்டியிட்ட காமராஜ் காங்கிரஸ் கட்சி தலைவர் தேர்தலில். அவர் தேர்தலில் 3 வாக்குகள் வித்தியாசத்தில் தோல்வியடைந்தார், காமராஜ்  காங்கிரஸ் கட்சியின் தலைவரானார். இது இந்திய அரசியலின் வரலாற்றில் ஒரு திருப்புமுனையாக அமைந்தது.

அவினாசிலிங்க செட்டியார் தனது சிறையில் இருந்த நாட்களைப் பற்றி "சுப்பையாவுடன்" என்று தனது புத்தகத்தில் எழுதியுள்ளார் - தி சேக்ரட்டச் - ஆன் சுயசரிதை சுதந்திரத்திற்குப் பிந்தைய இந்தியா சுதந்திரம் பெற்ற பிறகு, சுப்பையா செயலில் உள்ள அரசியலில் இருந்து ஓய்வு பெறுவதாக அறிவித்தார்.
 
1950 ஆம் ஆண்டில், இந்தியா குடியரசாக மாறிய பின்னர், சுப்பையாவின் நண்பர் இந்தியாவின் முதல் ஜனாதிபதியான டாக்டர் ராஜேந்திர பிரசாத் சுப்பையாவுக்கு மாநிலங்களவை உறுப்பினர் பதவியை வழங்குவதாக கூறினார். இந்தியா சுதந்திரமானவுடன் தனது வேலை முடிந்துவிட்டது என்று கூறி,  அதை பணிவுடன் மறுத்து மற்றும் படித்த இளைஞர்களுக்கு இந்த வாய்ப்பை வழங்குமாறு பரிந்துரைத்தார்.

இந்த நடவடிக்கையைப் பாராட்டிய கல்கி கிருஷ்ணமூர்த்தி கல்கி வார இதழில் "சுப்பையா போட்டா போடு" என்ற கட்டுரையை எழுதினார். தனது சுதந்திரப் போராட்டத்திற்காக அவருக்கு வழங்கப்பட்ட அனைத்து ஓய்வூதியங்களையும் மானியங்களையும் சுப்பையா வாங்க மறுத்துவிட்டார்.

மார்ச் 28, 1967 அன்று கும்பகோணம் அருகில் உள்ள சீர்காழி ரயில் நிலையத்தில் மாரடைப்பால் இறந்தார்.

இவர் கோயம்புத்தூரில் வசித்து வந்த தெருவுக்கு அவரது நினைவாக சுப்பையா முதலியார் தெரு என்று பெயரிடப்பட்டது.

மேற்கோள்கள் 

1895 பிறப்புகள்
1967 இறப்புகள்
கோயம்புத்தூர் மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
மாயா கோட்னானி

மாயா சுரேந்திரகுமார் கோட்னானி (Maya Surendrakumar Kodnani) என்பவர் குஜராத் அரசாங்கத்தில் பெண்கள் மற்றும் குழந்தைகள் மேம்பாட்டுக்கான முன்னாள் மாநில அமைச்சர் ஆவார்.  பாரதீய ஜனதா வேட்பாளராக நரோடா சட்டசபைத் தொகுதியை பிரதிநிதித்துவப்படுத்த தேர்ந்தெடுக்கப்பட்ட பின்னர் கோட்னானி குஜராத்தின் 12 வது சட்டமன்றத்தின் உறுப்பினரானார்.

2002 குஜராத் வன்முறையின் போது நரோடா பாட்டியா படுகொலையில் பங்கேற்றதற்காக கோட்னானிக்கு 2012 ஆம் ஆண்டில் இருபத்தெட்டு ஆண்டுகள் சிறைத்தண்டனை விதிக்கப்பட்டது. ஆனால், 2018 ஆம் ஆண்டில் குஜராத் உயர் நீதிமன்றத்தால் இவர் விடுவிக்கப்பட்டார். இந்த வழக்கில் தண்டனை பெற்ற மிகவும் மதிப்பு மிக்க நபர்களில் ஒருவரும் குற்றம் சாட்டப்பட்ட ஒரே பெண்மணியும் இவரேயாவார்.

ஆரம்பகால வாழ்க்கை 
கோட்னானி ராஷ்டிரிய சுயம்சேவக் சங்கத்தின் உறுப்பினர் ஒருவரின் மகள் ஆவார். இவர்  இந்தியப் பிரிவினையின் போது இந்தியாவிற்கு வந்தவர். இவர் தனது ஆரம்பக் கல்வியை குஜராத்தி மொழி  வழி பயிற்றுவிக்கும் பள்ளியில் பெற்றார்.  ராஷ்டிரிய சுயம்சேவக் சங்கத்தின் பெண்களுக்கான  இணை அமைப்பான ராஷ்டிர சேவிகா சமிதியில் சேர்ந்தார்.

கோட்னானி பரோடா மருத்துவக் கல்லூரியில் சேர்ந்தார், அங்கு இவர் தனது மருத்துவம் மற்றும் அறுவை சிகிச்சையில் இளங்கலைப் பட்டத்தைப் பெற்றார். மேலும், இவர் இங்கு மகளிர் நலம் மற்றும் மகப்பேறியல் பிரிவில் பட்டயப்படிப்பையும் முடித்தார்.  இவர் அகமதாபாத், நரோடா, குபர்நகரில் சிவம் மகப்பேறு மருத்துவமனையை அமைத்தார்.

அரசியல் வாழ்க்கை 
1995 ஆம் ஆண்டில் அகமதாபாத் குடிமைத் தேர்தல்களுடன் கோட்னானி தனது அரசியல் வாழ்க்கையைத் தொடங்கினார். இவர் பாரதிய ஜனதா கட்சியின் சார்பில் நரோடா தொகுதியில் இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 1998 ஆம் ஆண்டில், இவர் தேர்தலில் 75,000 வாக்குகள் வித்தியாசத்தில் வெற்றி பெற்றார்.  டிசம்பர் 2002 இல், 2002 குஜராத் கலவரங்களுக்கு பின்னர், இவர் 110,000 வாக்குகள் வித்தியாசத்தில் வெற்றி பெற்றார்.  2007 ஆம் ஆண்டில், இவரது வெற்றிக்கான வாக்கு வித்தியாசம் 180,000 வாக்குகளாக இருந்தது. 2007ஆம் ஆண்டுத் தேர்தலில் வெற்றி பெற்ற பின்னர், நரேந்திர மோடியின் அரசாங்கத்தில் குஜராத்தின் பெண்கள் மற்றும் குழந்தைகள் மேம்பாட்டு அமைச்சராக இவர் அறிவிக்கப்பட்டார். நரோடா பாட்டியா படுகொலை வழக்கில் குற்றம் சாட்டப்பட்டதால் கைது செய்யப்படவிருந்த நிலையில், 2009 ஆம் ஆண்டில் அவர் பதவியில் இருந்து விலகினார்.

தனிப்பட்ட வாழ்க்கை 
மாயா கோட்னானி ஒரு பொது மருத்துவரான சுரேந்திர கோட்னானியை மணந்தார்.

மேற்கோள்கள் 

1956 பிறப்புகள்
வாழும் நபர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
கே. மணிகண்டன்

கே.மணிகண்டன் (K. Manikandan) ஓர் இந்திய திரைப்பட எழுத்தாளரும், நடிகரும், இயக்குநரும் ஆவார். இவர் முக்கியமாக தமிழ்த் திரையுலகில் பணியாற்றுகிறார் .

தொழில் 
மணிகண்டன் ஒரு பிரபலமான உண்மைநிலை நகைச்சுவை நிகழ்ச்சியில் பங்கேற்று இரண்டாவது இடத்தை பிடித்தார் . பின்னர், இவர் ஒரு பண்பலை வானொலியில் நிகழ்ச்சித் தொகுப்பாளராகச் சேர்ந்தார். அதே நேரத்தில் பல படங்களுக்கும், தொலைக்காட்சி நிகழ்ச்சிகளுக்கும் பின்னணி பேசி வந்தார்.

இவர் பீட்சா II: வில்லா (2013) என்ற படத்துடன் எழுத்தாளராக அறிமுகமானார். இந்தியா பாகிஸ்தான் (2015) படத்தில் நடிகராக அறிமுகமான இவர், நலன் குமரசாமி இயக்கிய காதலும் கடந்து போகும் (2016) படத்தில் ஒரு சிறு வேடத்தில் நடித்தார். எம். எசு. பாசுகர், லல்லு ஆகியோர் நடிப்பில் ஸ்ரீ கணேஷ் என்ற இயக்குனரின் அறிமுக இயக்கத்தில் வெளிவந்த 8 தோட்டாக்கள் (2017) படத்தில் மணிகண்டன் ஒரு வில்லனாக நடித்தார். புஷ்கர்-காயத்ரியின் மூன்றாவது இயக்கமான விக்ரம் வேதா (2017) படத்திற்கான வசனங்களை எழுதினார். மேலும் இப்படத்தில் ஒரு காவலர் வேடத்திலும் நடித்தார். 2018 இல், பா. ரஞ்சித் தனது காலா (2018) படத்தில் ஒரு வேடத்தை இவருக்கு அளித்தார். இவர், இயக்குநர் சிவாவின் விஸ்வாசம்,  ஜீது ஜோசப் இயக்கிய  தம்பி (2019) ஆகிய படத்தில் உரையாடல் எழுத்தாளராக இருந்தார். ஹலிதா ஷமீம் இயக்கிய சில்லுக்கருப்பட்டி (2019) என்ற காதல் படத்தில் நிவேதிதா சதீஷுடன் இணைந்து நடித்தார். ஏலே (2021) படத்தில் நடித்ததற்காக மணிகண்டன் விமர்சன ரீதியான பாராட்டைப் பெற்றார்.

டெல்லி கணேஷும் இவரும் முக்கிய கதாபாத்திரங்களில் நடித்த 'நாரை எழுதும் சுயசரிதம்' (ஆங்கில தலைப்பு: Endless) என்ற சுயாதீன திரைப்படத்தை மணிகண்டன் இயக்கியுள்ளார். 'இந்திய சினிமா போட்டி'யின் கீழ் பெங்களூரு பன்னாட்டு திரைப்பட விழாவில் (2016) பங்கேற்க இது தேர்வு செய்யப்பட்டது. 16 வது நியூயார்க் இந்திய திரைப்பட விழாவில் (2016) திரையிடலுக்கு தேர்ந்தெடுக்கப்பட்ட நான்கு படங்களில் இதுவும் ஒன்றாகும்.

மேற்கோள்கள்

வெளி இணைப்புகள் 
 

வாழும் நபர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்நாட்டுத் திரைக்கதை எழுத்தாளர்கள்
தமிழ் எழுத்தாளர்கள்
ஜெ. கே. எஸ். பிலிம் கார்ப்பரேசன்

ஜெ. எஸ். கே பிலிம் கார்ப்பரேஷன் (JSK Film Corporation) என்பது சென்னை மையமாகக் கொண்ட ஒரு இந்திய திரைப்பட தயாரிப்பு மற்றும் விநியோக நிறுவனமாகும். திரைப்பட தயாரிப்புகளுடன் ஜெ. எஸ்.கே திரைப்பட நிறுவனம் படத்தின் நெகட்டிவ் உரிமைகளைப் பெறுகிறது. ஜெ. எஸ். கே இசை வெளியீட்டு நிறுவனம்  2014 இல் தொடங்கப்பட்டது. அது ஜெ. எஸ். கே பிலிம் கார்ப்பரேசனால் அடுத்தடுத்து தயாரிக்கப்படும் படங்களின் இசை வெளியீட்டில் ஈடுபட உள்ளன.

வரலாறு 
ஜே. எஸ். கே பிலிம் கார்ப்பரேசன்  ஜெ. சதீஷ்குமாரால் நிறுவப்பட்டது. நிறுவனமானது 2006 ஆம் ஆண்டில் தமிழகத்தில் படங்களின் விநியோகப்ப பணியில் நுழைந்தது. இந்த நிறுவனமானது ஹாலிவுட் படங்களான ரஷ் ஹவர் 3, தி ஃபோர்பிடன் கிங்டம், லைவ் ஃப்ரீ அல்லது டை ஹார்ட், ராம்போ போன்ற படங்களை தமிழ்நாட்டில் விநியோகித்தனர். ஜே. எஸ். கே பிலிம் கார்ப்பரேசன் 2007 முதல் ஒன்பது படங்களின் நெகட்டிவ் உரிமைகளைப் பெற்றுள்ளது.

திரைப்படவியல்

விநியோகம்

தயாரிப்பு

வெளியிட்ட திரைப்பட இசைப் பதிவுகள்

குறிப்புகள் 
 

சென்னையில் உள்ள திரைப்படத் தயாரிப்பு நிறுவனங்கள்
எஸ். செல்வகணபதி

எஸ். செல்வகணபதி (S. Selvaganapathy) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். செல்வகணபதி இந்திய அரசினால் பரிந்துரைக்கப்பட்ட புதுச்சேரி சட்டமன்ற உறுப்பினர் ஆவார். இவர் 3 ஜூன் 2017 முதல் 20 பிப்ரவரி 2021 வரை புதுச்சேரி சட்டமன்றத்தில் உறுப்பினராக இருந்தார். இவர் ஓர் கல்வியாளர் ஆவார். இவர் பள்ளிகள் மற்றும் கல்வியியல் கல்லூரியினைப் புதுச்சேரியில் நடத்தி வருகிறார்.
2021 அக்டோபர் 4ஆம் தேதியன்று பாண்டிச்சேரியிலிருந்து இந்திய நாடாளுமன்ற மாநிலங்களவைக்கு உறுப்பினர் ஒருவரை, தேர்ந்தெடுக்க நடைபெறும் தேர்தலில் போட்டியிடும் பாரதிய ஜனதா கட்சி வேட்பாளராகச் செல்வகணபதி அறிவிக்கப்பட்டார்.

மேற்கோள்கள் 

 
புதுச்சேரியைச் சேர்ந்த பாரதிய ஜனதா  கட்சி அரசியல்வாதிகள்
புதுச்சேரி சட்டமன்ற உறுப்பினர்கள்
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
கண்மணியே பேசு (1986 திரைப்படம்)

கண்மணியே பேசு (Kanmaniye Pesu) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை ராஜசேகர் இயக்கினார். இதில் சிவகுமார் லட்சுமி, அம்பிகா ஆகியோர் முக்கியக் கதாபாத்திரத்தில் நடித்திருந்தனர்.

நடிகர்கள் 
 சிவகுமார்
 இலட்சுமி
 அம்பிகா
 கே. கங்கா
 அஸ்வினி
 பூர்ணம் விஸ்வநாதன் 
 சாமிக்கண்ணு
 மாஸ்டர் விமல்
 பி. ஆர். வரலட்சுமி 
 ஜெயராமன்

பாடல்கள் 
இத்திரைப்படத்திற்கு இரவீந்திரன் இசையமைத்தார். பாடல் வரிகளை வாலி, கங்கை அமரன், வைரமுத்து ஆகியோர் இயற்றினர்.

மேற்கோள்கள்

வெளி இணைப்புகள் 
பேசு திரைப்படம்

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவகுமார் நடித்த திரைப்படங்கள்
அம்பிகா நடித்த திரைப்படங்கள்
லட்சுமி நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
கலாசங்கம் பிலிம்ஸ்

கலாசங்கம் பிலிம்ஸ் (Kalasangham Films) என்பது ஒரு  இந்திய திரைப்பட தயாரிப்பு மற்றும் விநியோக நிறுவனமாகும். இது மலையாள திரையுலகை அடிப்படையாக கொண்டு இயக்குகிறது.  இதை எம். எம். ஹம்சா நிறுவினார். இது  மலையாளம் உள்ளிட்ட இந்தியாவின் பிற பிராந்திய மொழிப் படங்களை விநியோகித்து வருகிறது.

தயாரிப்புகள்

விநியோகம்

மேற்கோள்கள் 

இந்தியத் திரைப்படத் தயாரிப்பாளர்கள்
சாகினா இட்டூ

சாகினா இட்டூ (Sakina Itoo) (பிறப்பு: திசம்பர் 5, 1970)) காஷ்மீரைச் சேர்ந்த அரசியல்வாதி ஆவார். ஜம்மு-காஷ்மீர் சட்டமன்றத்தின் முன்னாள் உறுப்பினராகவும், சட்ட மேலவை உறுப்பினராகவும் இருந்துள்ளார். ஜம்மு-காஷ்மீர் தேசிய மாநாட்டுக் கட்சியின் உறுப்பினரான இவர் 1996 மற்றும் 2008 ஆம் ஆண்டுகளில் இரண்டு முறை நூராபாத்து தொகுதியை பிரதிநிதித்துவப்படுத்தினார். 1999 ஆம் ஆண்டில், இவர் சமூக நலன் மற்றும் நிர்வாக சீர்திருத்தங்கள், ஆய்வுகள், பயிற்சிகள் மற்றும் குறைகளை களைதல் துறையின் அமைச்சராக நியமிக்கப்பட்டார்.

தெற்கு காஷ்மீருக்கான தேசிய காங்கிரஸின் தலைவராக இருந்தார். 2008 ஆம் ஆண்டில் ஒமர் அப்துல்லா முதலமைச்சராக இருந்தபோது காஷ்மீர் மாநில அமைச்சரவையில் பணியாற்றிய ஒரே பெண்மணி ஆவார்.

சுயசரிதை
ஜம்மு-காஷ்மீர் சட்டமன்றத்தில் சபாநாயகராக இருந்த வாலி முகமது இட்டூவுக்கு 1970 திசம்பர் 5 ஆம் தேதி ஜம்மு-காஷ்மீரின் குல்காம் நகரில் பிறந்தார். இவர் 1991 இல் ஜம்மு-காஷ்மீர் மாநில பள்ளிக் கல்வி வாரியத்திலிருந்து தனது இடைநிலைக் கல்வியை முடித்தார். பின்னர், மருத்துவம் பயின்று பட்டம் பெற்றார். ஆனால் 1990இல் தனது தந்தை கொல்லப்பட்ட காரணத்தால் அரசியலில் சேர்ந்தார். தனது அரசியல் வாழ்க்கையின் போது, ​​1996இல் கல்வி, சமூக நலத்துறை, பொதுப்பணித்துறை போன்ற பல துறைகளில் அமைச்சராக பணியாற்றினார். பின்னர், இவர் சுற்றுலாத் துறை அமைச்சராக நியமிக்கப்பட்டு 2002 வரை பணியாற்றினார். 2002 ஆம் ஆண்டில், நடந்த சட்டமன்றத் தேர்தலில் தோல்வியடைந்தார். பின்னர் 2004 ஆம் ஆண்டில் கட்சியால் சட்ட மேலவை உறுப்பினராக நியமிக்கப்பட்டார்.

சர்ச்சைகள்
2014 மாநில சட்டசபைத் தேர்தல் பிரச்சாரத்தில், குல்கம் மாவட்டத்தைச் சேர்ந்த ஒரு முதியவரை இவருக்கு வாக்களிக்கவும், "அல்லாஹ்வின் பெயரில் திருக்குர்ஆன் மீது சத்தியம் செய்ய" கட்டாயப்படுத்தினார். இது சமூக ஊடகங்களால் இணையத்தில் பரவலாக பகிரப்பட்டு அனைவரது கவனத்தையும் ஈர்த்தது. இவரது இந்த நடத்தை தேர்தல் நடத்தை விதிகளை மீறுவதாக கருதப்பட்டது. காங்கிரசு கட்சி "இதில் ஒன்றும் தவறில்லை" என்று கூறி இவரது விதி மீறலை ஏற்க மறுத்துவிட்டது. இந்த காணொலியை பின்னர் பிரதான எதிர்க்கட்சியான மக்கள் ஜனநாயகக் கட்சி இந்தியத் தேர்தல் ஆணையத்திற்கு அனுப்பியது.

மேற்கோள்கள்

1970 பிறப்புகள்
வாழும் நபர்கள்
ஜம்மு காஷ்மீர் அரசியல்வாதிகள்
சம்மு காசுமீர் அரசியலில் பெண்கள்
சாக்சி சிவா

சாட்சி சிவா (Saakshi Siva) என்பவர் ஒரு இந்திய தமிழ், தெலுங்கு திரைப்பட மற்றும் தொலைக்காட்சி நடிகர் ஆவார். ஆனந்தம் என்ற தொடரில் நடித்ததற்காக இவர் மிகவும் பிரபலமானவர்.

தனிப்பட்ட வாழ்க்கை 
சிவா தெலுங்குத் திரைப்பட நடிகர் சாக்சி ரங்க ராவின் இளைய மகன் ஆவார். சிவா ராஜ்யலட்சுமி என்பவரை மணந்தார். இவர்களுக்கு ஒரு மகனும் ஒரு மகளும் உள்ளனர். சிவா மாநில அளவில் வாகையரான  ஒரு திறமையான பூப்பந்தாட்ட வீரர், மற்றும் ஒரு தீவிர துடுப்பாட்ட வீரர் ஆவார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 அதிகாரப்பூர்வ வலைத்தளம் 

தமிழ்த் திரைப்பட நடிகர்கள்
தமிழ்நாட்டு நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ்த் தொலைக்காட்சி நடிகர்கள்
தெலுங்கு மக்கள்
வாழும் நபர்கள்
1972 பிறப்புகள்
சோரம்தாங்கா

சோரம்தாங்கா (Zoramthanga (பிறப்பு:13 சூலை 1944) இந்திய அரசியல்வாதியும், மிசோரம் மாநிலத்தின் 5-வது  முதலமைச்சர் ஆவார். மேலும் இவர் 1990-ஆம் ஆண்டு முதல் மிசோ தேசிய முன்னணி அரசியல் கட்சியின் தலைவராக உள்ளார். இவ்ர் மிசோரம் முதலமைச்சராக  டிசம்பர் 1998 முதல் டிசம்பர் 2008 முடிய இரண்டு முறை பதவி வகித்தவர். 2018-ஆம் ஆண்டில் இவர் மூன்றாவது முறையாக மிசோரம் முதலமைச்சரானார்.

மேற்கோள்கள் 

|-

|-

வெளி இணைப்புகள்
 Profile at Mizoram NIC.

மிசோரம் முதலமைச்சர்கள்
1944 பிறப்புகள்
வாழும் நபர்கள்
மிசோரம் நபர்கள்
மிசோரம் அரசியல்வாதிகள்
சாம் சி. எஸ்.

சாம் சி. எஸ். (Sam C. S.) என்பவர் ஓர் இந்திய திரைப்பட இசையமைப்பாளர், தயாரிப்பாளர், பாடலாசிரியர்,  பாடகர் ஆவார், இவர் முதன்மையாக தமிழ், இந்தி, தெலுங்கு, மலையாள திரைப்படத் துறையில் பணியாற்றுகிறார். இவர் ஓர் இரவு என்ற பரபரப்பூட்டும் தமிழ்த் திரைப்படம் வழியே அறிமுகமானார். பின்னர் அறிவியல் பரபரப்பூட்டும் திரைப்படமான அம்புலி படத்தில் பணியாற்றினார். இவர் பணியாற்றிய குறிப்பிடத்தக்க படங்களாக கைதி, புரியாத புதிர், விக்ரம் வேதா, ஒடியன், அடங்க மறு ராகெட்ரி: நம்பி விளைவு, இரவுக்கு ஆயிரம் கண்கள், சாம்ஹோய்,  நோட்டா போன்றவை ஆகும்

ஆரம்ப கால வாழ்க்கை 
சாம் இந்திய ஒற்றியம், தமிழ்நாட்டின், தேனியில் பிறந்தார். சிறுவயதிலிருந்தே இசையில் ஆர்வம் கொண்டவராக இருந்தார். தேனி, ராயப்பன் பட்டியில் உள்ள புனித அலோசியஸ் மேல்நிலைப்பள்ளியில் தனது பள்ளிப் படிப்பை நிறைவு செய்தார். திருச்சிராப்பள்ளி புனித சூசையப்பர் கல்லூரியில் எம்.சி.ஏ மற்றும் எம்பிஏ பட்டப்பபடிப்புகளை முடித்தார்.  பிறகு ஒரு மென்பொருள் நிறுவனத்தில் பணிபுரிந்தார்.

தொழில் 
சாமின் இசை ஆர்வமும் இசையை உருவாக்குவதற்கான உந்துதலும் இவரை வேலையை விட்டுவிட்டு பின்னணி இசை,  திரைப்படப் பாடல்களுக்கு  இசை அமைக்கும் பணியில் ஈடுபட வழிவகுத்தது. மெல்ல மெல்ல திரைப்பட இசைத்துறையில் கால்பதிக்கத் தொடங்கினார். அதைத் தொடர்ந்து மெல்லிசை என்ற இசை பரபரப்பூட்டும் திரைப்படத்துக்கு இசையமைக்க ஒரு வாய்ப்பு கிடைத்தது, பின்னர் அது புரியாத புதிர் என பெயர் மாற்றப்பட்டது.

இந்த காலகட்டத்தில் இவர் நிறைய விளம்பரங்களுக்கு  இசையமைத்தார், இதன் வழியாக இரட்டை இயக்குநர்களான  புஷ்கர்-காயத்ரியை சந்திக்கும் வாய்ப்பைப் பெற்றார். அவர்கள் இவருக்கு விக்ரம் வேதா படத்திற்கு இசை அமைக்கும் வாய்ப்பை வழங்கினார். படத்தின் இசை பெருவெற்றியை ஈட்டி, இவருக்கு தமிழ்த் திரைப்படத் துறையில்  உறுதியான பெயரைப் பெற்றுத் தந்தது.

சாம் தனது அடுத்த பெரிய வெற்றியை 2018 இல் பெற்றார், இயக்குநர் வி. ஏ. ஸ்ரீகுமார் மேனன் இவருக்கு  மோகன்லால் நடித்த ஒடியன் படத்தின் பின்னணி இசை வாய்ப்பை  வழங்கினார்.

இசைத்தொகுப்பு தரவுத்திரட்டு 
இசையமைப்பாளராக

பாடகராக

பாடலாசிரியராக
{| class="wikitable"
!ஆண்டு
! திரைப்படம்
! பாடல்கள்
|-
| rowspan="2" | 2017
| புரியாத புதிர்
| மழைகுள்ளே
|-
| விக்ரம் வேதா
| போகாத என்னவிட்டு
|-
| rowspan="6" | 2018
| rowspan="3" | இரவுக்கு ஆயிரம் கண்கள்| உயிர் உருவாத|-
| ஏ பா எப்பப்பா|-
| ஏன் பெண்ணே நிய்யும்|-
| rowspan="2" | மிஸ்டர். சந்திரமௌலி
| கல்லுலியே
|-
| தீராத வலி
|-
| நோட்டா
| யார் காளிக்கு
|-
| rowspan="6" | 2019
| 100
| நண்பா
|-
| rowspan="3" | இஸ்பேட் ராஜாவும் இதய ராணியும்
| கண்ணம்மா
|-
| ஏண்டி ரசாத்தி
|-
| ஏனோ பெண்ணே
|-
| rowspan="2" | கொரில்லா
| யாரடியோ
|-
| சிம்ப் பாடல்
|}

விருதுகள் 

 2017: விக்ரம் வேதா (சிறந்த வரவிருக்கும் இசை இயக்குநர்)
 2017: விக்ரம் வேதா (சிறந்த இசை இயக்குநர்)

ஆனந்த விகடன் சினிமா விருதுகள்

 2017: விக்ரம் வேதா (நம்பிக்கைக்குரிய இசை இயக்குநர்)

விஜய் விருதுகள்

 2017: விக்ரம் வேதா (சிறந்த பின்னணி இசை)

குறிப்புகள்

வெளி இணைப்புகள் 

 

1989 பிறப்புகள்
தெலுங்குத் திரைப்பட இசையமைப்பாளர்கள்
வாழும் நபர்கள்
மதுரை இசைக்கலைஞர்கள்
மலையாளத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
தமிழிசைக் கலைஞர்கள்
இந்தியத் திரைப்பட இசையமைப்பாளர்கள்
ஜி. சகுந்தலா

ஜி. சகுந்தலா (G. Sakunthala) (பிறப்பு: ஆகஸ்ட் 19, 1932) ஓர் இந்தியத் திரைப்பட நடிகையாவார். இவர் முக்கியமாக  தமிழகத் திரைப்படங்களில் பணியாற்றியுள்ளார். மந்திரி குமாரி, மன்னாதி மன்னன், தாய்க்குப்பின் தாரம் அதே கண்கள், இதய வீணை போன்ற பிரபலமான திரைப்படங்களில் நடித்துள்ளார். 50- 60களின் முற்பகுதியில் தமிழ் திரையுலகில் முன்னணி நடிகைகளில் ஒருவராக இருந்தார். இவர்  150க்கும் மேற்பட்ட படங்களில் நடித்துள்ளார்.

சகுந்தலா 1932 ஆம் ஆண்டில் தஞ்சாவூர் மாவட்டத்தின் சிதம்பரத்தில் ஒரு இசை வேளாளர் குடும்பத்தில் பிறந்தார். ம. கோ. இராமச்சந்திரன், சிவாஜி கணேசன், இரா. சு. மனோகர் , எஸ். எஸ். ராஜேந்திரன் ஆகியோருடன் இவர் நாடகங்களில் நடித்துள்ளார்.

திரைப்பட வாழ்க்கை 
"கல்பனா" என்ற இந்தித் திரைப்படத்தில் இவர் நடித்திருந்தாலும், மந்திரி குமாரி (1950) மூலம் தமிழில் அறிமுகமானார் மந்திரி குமாரி படத்தில் எம்.ஜி.ஆருக்கு  கதாநாயகியாக நடித்தார். பிறகு, எஸ். எஸ். ராஜேந்திரனுக்கு இணையாக நடித்தார்.  சின்னதுரை படத்தில் தெ. இரா. மகாலிங்கத்துடன் இரட்டை வேடங்களில் நடித்தார். மு. கருணாநிதி இரு படங்களுக்கும் கதை எழுதினார். இந்த படங்களுக்குப் பிறகு, சகுந்தலாவுக்கு கதாநாயகியாக நடிக்க வாய்ப்பு கிடைக்கவில்லை. நகைச்சுவை நடிகர், துணை கதாபாத்திரம், ஒரு சில படங்களில் நடனம் ஆடுவதற்கான வாய்ப்புகள் மட்டுமே கிடைத்தன. இவர் கிட்டத்தட்ட 150 படங்களில் நடித்துள்ளார். இவரது கடைசி படம் எம்.ஜி.ஆருடன் ஐதய வீனை. அதன் பிறகு இவர் படங்களில் நடிக்கவில்லை.

விருதுகள் 
1963 ஆம் ஆண்டில் தமிழக அரசிடமிருந்து கலைமாமணி விருதைப் பெற்றார்.

இறப்பு 
இவர் நவம்பர் 8, 2004 அன்று தனது 72 வயதில் இறந்தார்.

மேற்கோள்கள்

வெளி இணைப்புகள் 

2004 இறப்புகள்
20 ஆம் நூற்றாண்டின் இந்திய நடிகைகள்
தமிழ்த் திரைப்பட நடிகைகள்
1932 பிறப்புகள்
ஓடி விளையாடு பாப்பா

ஓடி விளையாடு பாப்பா (Odi Vilaiyaadu Paapa) என்பது 1959இல் வெளிவந்த இந்திய தமிழ் மொழித் திரைப்படமாகும். இப்படத்தை முக்தா சீனிவாசன் இயக்கியிருந்தார். இப்படத்தில் எஸ். எஸ். ராஜேந்திரன், சரோஜாதேவி ஆகியோர் முக்கிய கதாபாத்திரங்களில் நடித்திருந்தனர்.

நடிகர்கள் 
"சாதனைகள் படைத்த தமிழ் திரைப்பட வரலாறு" என்பதிலிருந்து:

 சுப்பிரமணியனாக எஸ். எஸ். ராஜேந்திரன்
 பாரதியாக சரோஜாதேவி
 பி. கே. பாலசந்திரன்
 ஜி. சகுந்தலா
 கே. மோகன்
 சாந்தி
 சகாதேவன்
 அங்கமுத்து
 எஸ். வி. சகஸ்ரநாமம்
 கே. வரலட்சுமி

தயாரிப்பு 
படத்தின் தலைப்பு தமிழ் கவிஞன் சுப்பிரமணிய பாரதி எழுதிய கவிதை மூலம் அதன் பெயரைப் பகிர்ந்து கொள்கிறது. இப்படத்தின் இயக்குநர் வி. சீனிவாசன் பின்னர் முக்தா சீனிவாசன் என்று பிரபலமாக அறியப்பட்டார். ஜகத்ஜோதி பிலிம்ஸ் படத்தை தயாரித்தது. கதை மற்றும் வசனங்களை கே. அப்பன்னராஜ் எழுதியுள்ளார். ஒளிப்பதிவை சம்பத் மற்றும் ஈ.என்.பாலகிருஷ்ணன் ஆகியோர் கையாண்டனர். கலை இயக்குநர் அங்கமுத்து, ஆசிரியர் என். ஜி. ராஜன், இசை இயக்குநர் வி.கிருஷ்ணமூர்த்தி, பாடல்களை கம்பதாசன் எழுதியிருந்தார். பாரதியார் இப்படத்தின் பாடலாசிரியராகவும் புகழ் பெற்றார். படத்தின் நீளம் 14,517 அடி (4,425 மீ).

ஒலிப்பதிவு 
படத்துக்கு வி.கிருஷ்ணமூர்த்தி இசையமைத்தார். பாடல்களைசுப்பிரமணிய பாரதியார் , கம்பதாசன் ஆகிய இருவரும் எழுதியுள்ளனர். பின்னணி பாடகர்கள் சீர்காழி கோவிந்தராஜன், பி.பி.ஸ்ரீனிவாஸ், ராதா ஜெயலட்சுமி, எஸ்.ஜானகி , பி.சுசீலா ஆகியோர் பாடல்களைப் பாடியிருந்தனர்.

வெளியீடும் வரவேற்பும் 
இந்தப் படம் 1959 ஆம் ஆண்டு செப்டம்பர் 25 அன்று வெளியிடப்பட்டு, வணிக ரீதியாக தோல்வியுற்றது. "நாரதா" என்ற பத்திரிகையின் ஆசிரியர் சீனிவாச ராவ், இயக்குநர் சீனிவாசன் தனது திறமையைக் காட்டுவதற்காக இந்தப் படத்தை இயக்கியதற்காக விமர்சித்தார்.

மேற்கோள்கள் 

1959 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
சரோஜாதேவி நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
முக்தா சீனிவாசன் இயக்கிய தமிழ்த் திரைப்படங்கள்
எஸ். பாலகிருஷ்ணன் (இசையமைப்பாளர்)

ச. பாலகிருஷ்ணன் (S. Balakrishnan ) (8 நவம்பர் 1948 - 17 ஜனவரி 2019) ஓர் இந்தியத் திரைப்பட இசையமைப்பாளரும், இசை இயக்குநரும் ஆவார். இவர் முக்கியமாக மலையாளத் திரையுலகில் பணியாற்றினார். இரட்டை இயக்குனர்கள் சித்திக்-லாலுடனான தொடர்புக்காக மிகவும் பிரபலமான இவர், 1980களின் பிற்பகுதியிலும் 1990களின் முற்பகுதியிலும் பல பிரபலமான பாடல்களுக்கு இசையமைத்திருந்தார்.

சுயசரிதை 
ச. பாலகிருஷ்ணன் கேரளாவின் பாலக்காடு மாவட்டத்தில் சிட்லஞ்சேரியில் சங்கரையா ஐயர் – ராஜம்மாள் தம்பதியருக்கு பிறந்தார். கோயம்புத்தூரில் பொருளாதார வரலாற்றில் இளங்கலை பட்டம் பெற்ற பின்னர் சென்னை சென்று திரைப்படங்களில் பணியாற்றத் தொடங்கினார். 1975ஆம் ஆண்டில் இலண்டன் திரினிட்டி கல்லூரி நடத்திய மேற்கத்திய இசைப் போட்டியில் கலந்து கொண்டு சிறந்த மாணவர் விருதைப் பெற்றார்.

1975 ஆம் ஆண்டில் குணா சிங், இராஜன்–நாகேந்திரா ஆகியோரிடம் உதவி இசை இயக்குநராக தனது இசை வாழ்க்கையைத் தொடங்கினார். இளையராஜா போன்ற பிரபல இசை இயக்குனர்களுக்காக மேற்கத்திய கருவியான ரெக்கார்டரையும், மேற்கத்திய புல்லாங்குழலையும் வாசித்தார்.

இயக்குநரும் தயாரிப்பாளருமான பாசிலின் ஆலோசனையின் கீழ், 1980களின் பிற்பகுதியில் சித்திக்-லாலின் நகைச்சுவைத் திரைப்படமான ராம்ஜி ராவ் ஸ்பீக்கிங் (1989) என்ற படத்தில் இவரது திரையிசை வாழ்க்கை தொடங்கியது. இந்த படத்தின் பாடல்கள் குறிப்பிடத்தக்க வெற்றியைப் பெற்றன. இது பாலகிருஷ்ணனின் வழியை எளிதாக்கியது. சித்திக்-லாலின் வியட்நாம் காலனி (1992) வரை அவர்களின் அனைத்து படங்களிலும் பணிபுரிந்தார். சித்திக்-லாலுடன் நான்கு படங்கள் உட்பட 14 படங்களுக்கு இசையமைத்தார். கிலுக்கம்பேட்டி (1991), கிருஹபிரவேசம் (1992), இஷ்டமானு நூறு வட்டம் (1996) ஆகிய படங்கள் இவரது குறிப்பிடத்தகுந்த பிற படங்களாகும்.

வியட்நாம் காலனிக்குப் பிறகு, ஒரு இடைவெளி எடுத்துக்கொண்டு ஒரு சில படங்களுக்கு மட்டுமே இசையமைத்து வந்தார். ஈஸ்ட் கோஸ்ட் விஜயனின் 2011இல் வெளிவந்த மொஹபத் என்ற இசை காதல் படத்தின் மூலம் மீண்டும் திரும்ப வந்தார். ஏ. ஆர். ரகுமான் நிறுவிய இசை நிறுவனமான கே. எம். மியூசிக் கன்சர்வேட்டரியில் ரெக்கார்டர், மேற்கத்திய புல்லாங்குழலுக்கான ஆசிரியராக பணியாற்றினார்.

இறப்பு 
புற்றுநோயுடன் நீண்ட காலம் இருந்த பிறகு , சென்னையிலுள்ள தனது வீட்டில் 2019 ஜனவரி 17 அன்று காலமானார். 70 வயதான இவருக்கு மனைவி இராஜலட்சுமியும், ஸ்ரீவத்சன், விமல் சங்கர் என்ற இரண்டு மகன்கள் இருக்கின்றனர்.

மேற்கோள்கள் 

 S. Balakrishnan touch again. மலையாள மனோரமா. (In மலையாளம்). Retrieved 2011-02-06.
 S. Balakrishnan - MMDB profile. Malayalam Movie Database. Retrieved 2011-02-06.

வெளி இணைப்புகள் 
 
 List of songs at the Malayalam Movie & Music Database

தமிழ்த் திரைப்பட இசையமைப்பாளர்கள்
2019 இறப்புகள்
1948 பிறப்புகள்
பாலக்காடு மாவட்ட நபர்கள்
இந்தியத் திரைப்பட இசையமைப்பாளர்கள்
மலையாளத் திரைப்பட இசையமைப்பாளர்கள்
சித்திக் - லால்

சித்திக்-லால் (Siddique–Lal) என்ற இருவரும் ஓர் திரைக்கதை எழுத்தாளர்களும், இரட்டை இயக்குநர்களும் ஆவர். சித்திக் - லால் ஆகிய இருவரும் 1989-1995 காலப்பகுதியில் மலையாளத் திரையுலகில் ஒன்றாக பணி புரிந்தனர்.

பணிகள் 
நகைச்சுவைத் திரைப்படங்களை தயாரிப்பதில் குறிப்பாக அறியப்பட்ட இவர்கள், ராம்ஜி ராவ் பேசும் (1989), இன் ஹரிஹர் நகர் (1990), காட்பாதர் (1991), வியட்நாம் காலனி (1992) காபூலிவாலா (1993) போன்றத் திரைப்படங்களில் பணிபுரிந்துள்ளனர். இந்த படங்கள் அனைத்தும் மலையாளத் திரையுலகில் மிகப் பெரிய வெற்றியைப் பெற்றவை. அவற்றில் பல கேரளாவில் ஒரு வழிபாட்டு முறையைப் பின்பற்றுகின்றன. 1993ஆம் ஆண்டில் இருவரும் பிரிந்தனர். ஆனால் பின்னர் சித்திக் இயக்கிய சில படங்களை லால் தயாரித்து தங்கள் தொடர்பைத் தொடர்ந்தார். லால் இயக்கிய கிங் லையர் படத்தை இணைந்து எழுத இருவரும் 2016ஆம் ஆண்டில் இரண்டு தசாப்தங்களுக்குப் பிறகு மீண்டும் இணைந்தனர். இருவரும் இயக்குநர் பாசிலிடம் 1984இல் துணை இயக்குநராக பணியாற்றினர்.

1993ஆம் ஆண்டு பிரிந்த பிறகு, சித்திக் ஒரு இயக்குநராக தனது வாழ்க்கையைத் தொடர்ந்தார். அதே நேரத்தில் லால் நடிப்பிற்கு மாறினார். பின்னர் தான் நடிக்கும் படங்களைத் தயாரிக்கத் தொடங்கினார். பின்னர் மலையாளத் திரைப்படத்தில் ஒரு குறிப்பிடத்தக்க நடிகராகவும், தயாரிப்பாளராகவும் விநியோகஸ்தராகவும் தன்னை நிலைநிறுத்திக் கொண்டார்.

சித்திக் பின்னர் லாலின் தயாரிப்பு நிறுவனமான லால் கிரியேஷன்ஸிற்காக ஹிட்லர் (1996) , பிரண்ட்ஸ் (1999) ஆகிய படங்களை இயக்கினார். பதினாறு ஆண்டுகளுக்குப் பிறகு, இன் ஹரிஹர் நகர், 2 ஹரிஹர் நகர் (2009) , இன் கோஸ்ட் ஹவுஸ் இன் (2010) ஆகியவற்றின் தொடர்ச்சிகளை இயக்கி லால் மீண்டும் இயக்குநராக திரும்ப வந்தார்.

மேற்கோள்கள்

வெளி இணைப்புகள் 
  
 
 Lal Actor/ Director SNP Database 

மலையாளத் திரைப்பட இயக்குநர்கள்
வாழும் நபர்கள்
தமிழ்த் திரைப்பட இயக்குநர்கள்
1958 பிறப்புகள்
1960 பிறப்புகள்
இந்தியத் திரைப்பட இயக்குநர்கள்
பி. ஏ. தாமஸ்

பி. ஏ. தாமஸ் (P. A. Thomas) ஓர் இந்திய திரைப்பட இயக்குநரும், தயாரிப்பாளரும், திரைக்கதை எழுத்தாளரும், நாடகக் கலைஞரும்,மலையாளத் திரைப்படங்களில் நடிக்கும் நடிகரும் ஆவார். இவர் 15க்கும் மேற்பட்ட திரைப்படங்களை இயக்கியுள்ளார். மேலும், 1960கள்-1970களில் 11 திரைப்படங்களைத் தயாரித்திருந்தார். சுமார் 20 திரைப்படங்களில் நடித்தும் உள்ளார். ஓரல் கூடி கல்லனாயி (1964), குடும்பினி (1964), போர்ட்டர் குஞ்சலி (1965), ஸ்டேஷன் மாஸ்டர் (1967), தாமஸ்லீஹா (1975) போன்றவை இவர் தயாரித்த பிரபலமான திரைப்படங்கள் ஆகும். இவரது திரைப்படங்கள் அனைத்தும் அந்தக் காலத்தின் சமகால சமூகப் பிரச்சினைகளைக் கையாண்டன.

தனிப்பட்ட வாழ்க்கை 
இவர், கேரளாவில் புத்தானங்கடி குடும்பத்தில் ஆபிரகாம் -மரியம்மா தம்பதியினருக்கு 22 மார்ச் 1922 அன்று ஞாரக்கலில் பிறந்தார். இடைநிலை படிப்பில் தேர்ச்சி பெற்ற பிறகு, இவர் ஒரு நடிகராக தொழில்முறை நாடக குழுவில் நுழைந்தார். பின்னர் தனது சொந்த  நாடகக் குழுவை உருவாக்கி கேரளாவிலும் இந்தியாவின் பிற பகுதிகளிலும் பல நாடகங்களை வழங்கினார். சிறீ ராமா நாயுடு இயக்கத்தில் 1950 ஆம் ஆண்டு வெளிவந்த "பிரசன்னா" என்ற திரைப்படத்தில் இவருக்கு ஒரு பாத்திரம் வழங்கப்பட்டது. அடுத்த ஆண்டு 1951ஆம் ஆண்டில்  ஜி. விசுவநாத் இயக்கிய "வனமாலா" படத்தின் நாயகனார். 1951இல் வெளியான "வனமாலா" மலையாளத்தின் முதல் கட்டை அடிப்படையாகக் கொண்ட படமாகும். பின்னர் இவர் திரைப்படங்களை இயக்கவும் ஆரம்பித்தார் . மலையாளத்தில் பல வெற்றிகரமான படங்களை இயக்கியுள்ளார். இவர் இயக்கிய பல படங்களின் தயாரிப்பாளராகவும் இருந்தார். இவர் திரேசியா என்பவரை மணந்தார். இத்தம்பதியினருக்கு 3 குழந்தைகள் இருந்தன.

மேற்கோள்கள்

வெளி இணைப்புகள் 

1922 பிறப்புகள்
வாழும் நபர்கள்
மலையாளத் திரைப்பட நடிகர்கள்
மலையாளத் திரைப்படத் தயாரிப்பாளர்கள்
மலையாளத் திரைப்பட இயக்குநர்கள்
நிக்கி தம்போலி

நிக்கி தம்போலி (Nikki Tamboli) (பிறப்பு: ஆகஸ்ட் 21, 1996) ஓர் இந்திய நடிகையாவார். இவர் திரைப்படங்களிலும்  தொலைக்காட்சிகளிலும் பணிபுரிகிறார். தமிழில் காஞ்சனா 3 படத்தில் நடித்ததற்காக இவர் அறியப்படுகிறார். 2020ஆம் ஆண்டில், இவர் திரைப்பட நடிகர் சல்மான் கான் வழங்கிய பிக் பாஸ் என்ற இந்தி நிகழ்ச்சியின் பதினான்காவது பருவத்தில் பங்கேற்று இரண்டாவது இடத்தைப் பெற்றார். 2021ஆம் ஆண்டில் இவர் சண்டை அடிப்படையிலான உண்மைநிலை நிகழ்ச்சியான பியர் பேக்டர்: கத்ரான் கே கிலாடி பருவம் 11இல் பங்கேற்றார். ஆனால் முதல் வாரத்திலேயே வெளியேற்றப்பட்டார் (13 வது இடம்).

ஆரம்ப கால வாழ்க்கை 
தம்போலி 1996 ஆகஸ்ட் 21 அன்று இந்தியாவின் மகாராஷ்டிராவின் அவுரங்காபாத்தில் பிறந்தார்.

தம்போலி ஒரு விளம்பர மாதிரி நடிகையாக தனது வாழ்க்கையைத் தொடங்கினார். பின்னர் சீக்கட்டி காடிலோ சித்தகோட்டு என்ற  தெலுங்கு திகில் நகைச்சுவை படத்தில் பூஜா என்ற வேடத்தில் இந்திய திரைப்படத் துறையில் அறிமுகமானார். பின்னர், இவர் நடிகர் ராகவா லாரன்ஸின் தமிழ் அதிரடி திகில் படமான காஞ்சனா 3 இல் திவ்யாவாக நடித்தார்.

"திப்பாரா மீசம்" (தெலுங்கு) என்ற தனது மூன்றாவது படத்தில், இதில் இவர் மௌனிகாவாக நடித்தார். 2020 ஆம் ஆண்டில், பிக் பாஸ் என்ற இந்தி உண்மைநிலை நிகழ்ச்சியின் பதினான்காவது பருவத்தின் ஒரு போட்டியாளராக நுழைந்தார். இதில் இவர் இரண்டாவது வெற்றியாளாராக முடித்தார். 2021ஆம் ஆண்டில், உண்மை நிலை தொலைக்காட்சி நிகழ்ச்சியான பியர் பேக்டர்: கத்ரான் கே கில்லாடி 11இல் பங்கேற்றார். இது கேப் டவுனில் படமாக்கப்பட்டது. இந்நிகழ்ச்சியிலிருந்து முதல் வாரத்திலேயே (13 வது இடத்தில்) வெளியேற்றப்பட்டார்.

மேற்கோள்கள்

வெளி இணைப்புகள் 

இந்தித் திரைப்பட நடிகைகள்
இந்தி தொலைக்காட்சி நடிகைகள்
வாழும் நபர்கள்
1996 பிறப்புகள்
பிரவீண் (நடிகர்)

பிரவீன் (Praveen) தெலுங்குத் திரைப்படங்களில் நடித்து வரும் ஓர் நடிகராவார். பிரேம கதா சித்ரம், சம்போ சிவன் சம்போ, ராம ராம கிருஷ்ண கிருஷ்ணா, மிரப்பகாயி, கார்த்திகேயா , பலே பலே மகாடிவோய் போன்ற திரைப்படங்களில் நகைச்சுவை வேடங்களில் நடித்து பிரபலமானவர்.

ஆரம்ப கால வாழ்க்கை 
ஆந்திரப் பிரதேசத்தின் கிழக்கு கோதாவரி மாவட்டத்தின் அந்தர்வேதி பகுதியைச் சேர்ந்த பிரவீண் பொருளியலில் முதுகலை பட்டம் பெற்றுள்ளார்.

தொழில் 
இயக்குநர் ஸ்ரீகாந்த் அடலா இயக்கிய தெலுங்குத் திரைப்படமான கொத்த பங்காரு லோகம் (2008) என்ற திரைப்படத்தில் நகைச்சுவை நடிகராக அறிமுகமானார். இப்படத்தில் வருண் சந்தேஷ், சுவேதா பாசு பிரசாத், பிரகாஷ் ராஜ், ராவ் ரமேஷ் போன்ற நடிகர்கள் நடித்திருந்தனர். இந்த படம் இரண்டு நந்தி விருதுகளை வென்றது .

பிரவீண், ரவுடி பெலோ, அல்லுடு சீனு, மொசகல்லகு மொசகாடு, ஊப்ரி (தமிழில் தோழா ) போன்ற படங்களில் நகைச்சுவை வேடங்களில் நடித்துள்ளார்.

மேற்கோள்கள்

வெளி இணைப்புகள் 
 

தெலுங்குத் திரைப்பட நடிகர்கள்
1980 பிறப்புகள்
தெலுங்கு மக்கள்
தெலுங்கு நகைச்சுவையாளர்கள்
வாழும் நபர்கள்
சைமன் கே. கிங்

சைமன் கே. கிங் (Simon K. King) என்பவர் ஓர் இந்திய திரைப்பட இசையமைப்பாளர் ஆவார். இவர்  சசியின் ஐந்து ஐந்து ஐந்து (2013) படத்தின் வழியாக  அறிமுகமானார். மேலும்  சத்யா திரைப்படத்தின் "யவ்வானா" என்ற பாடலுக்காகவும், கொலைகாரன் படத்தின் பின்னணி இசைக்காகவும் நன்கு அறியப்பட்டார்.

தொழில் 
சைமன் கே. கிங்  மின் பொறியியலில் பட்டப்படிப்பை மேற்கொண்டபோது  கீபோர்டு புரோகிராமராக தனது இசை வாழ்க்கையைத் தொடங்கினார். பின்னர் இவர் இசையமைத்தலில் தனது ஆர்வத்தை வளர்த்துக் கொண்டார். அப்போதிருந்து இவர் விளம்பரங்களுக்கான  இசையமைக்கத் தொடங்கினார். அப்போது இவர் பல்வேறு வணிகப் பொருட்களுக்காக 300 க்கும் மேற்பட்ட விளம்பர இசையமைப்புகளில் பணிபுரிந்தார். அதே நேரத்தில் இவர் தமிழ், இந்தி, தெலுங்கு, கன்னடம், மலையாளத் திரைப்படத் துறைகளில் பல இசை இயக்குநர்களுக்கு சுயாதின இசை தயாரிப்பாளராக பணியாற்றினார்.

இசைத்தொகுப்பு தரவுத்திரட்டு

குறிப்புகள்

வெளி இணைப்புகள் 

 

1986 பிறப்புகள்
தமிழிசைக் கலைஞர்கள்
தமிழ்த் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
வாழும் நபர்கள்
பாலமுரளி பாலு

பாலமுரளி பாலு (Balamurali Balu) என்பவர் தமிழ் திரைப்படத்துறையில் பணியாற்றும் ஒரு இசை இயக்குநர் ஆவார்.

ஆரம்ப கால வாழ்க்கை 
பாலு தனது இசை வாழ்க்கைக்கு முன்னர், ஜோர்ஜியா தொழில்நுட்பப் பல்கலைக்கழகத்தில்  வேதிப் பொறியியலில் முனைவர் படிப்பை முடித்து, 2009 இல் இன்டெல் டெக்னாலஜிஸில் செயல்முறை பொறியாளராக பணியாற்றினார். இவர் பெர்க்லீ இசைக் கல்லூரியின் முன்னாள் மாணவர் ஆவார்.

தொழில் 
2017 ஆம் ஆண்டில் விமர்சன ரீதியாக பாராட்டப்பட்ட பீச்சாங்கை திரைப்படத்திற்கு இசையமைக்கும் வாய்ப்பைப் பெற்றார். வித்தியாசமான திரைக்கதையின் நகைச்சுவைக்கு வலு சேர்த்ததற்காக  இசைக்கு நல்ல வரவேற்பும் பாராட்டும் கிடைத்தது. இத்திரைப்படத்திற்காக இந்திய ரெக்கார்டிங் ஆர்ட்டிஸ்ட் அசோசியேஷன் விருதுகள் 2018 இல் பிராந்திய திரைப்பட பிரிவில் சிறந்த இசை தயாரிப்பாளர் விருதை பெற்றார்.

2018 இல்,  கௌதம் கார்த்திக் நடித்த ஹரஹர மஹாதேவகி படத்திற்கு இசையமைக்க இயக்குநர் சந்தோஷ் பி. ஜெயக்குமாருடன் பாலு கைகோர்த்தார். குறிப்பாக "ஹர ஹர மஹாதேவகி" என்ற தலைப்பு பாடல் மிகுந்த புகழ்பெற்றதால் இந்த இசை அதிக கவனத்தை ஈர்த்தது. ஹர ஹர மஹாதேவகி யின் வெற்றியுடன், பாலு வெற்றிப்படமான இருட்டு அறையில் முரட்டு குத்து, படத்தின் வழியாக ஜெயக்குமார் மற்றும் கௌதம் கார்த்திக் ஆகியோருடனான கூட்டணியில் அவர்களின் இரண்டாவது படத்திலும் தொடர்ந்தார். பின்னர்  தனிமனித வரலாற்றுப் படமான டிராபிக் ராமசாமி வாழ்க்கையை அடிப்படையாகக் கொண்ட ராபிக் ராமசாமி  படத்திற்கு இசையமைத்தார். அதன்பிறகு, தெலுங்கு படமான பலேமகோடியின்  மறுஆக்கமான ஆர்யா தடித்த கஜினிகாந்த் படத்தின் வழியாக மூன்றாவது முறையாக ஜெயக்குமாருடன் பாலு இணைந்தார்.

2019 இல், இருட்டு அறையில் முரட்டு குத்து படத்தின் தெலுங்கு மறு ஆக்கமான சிக்கடி கடிலோ சித்கொடுடுவுக்கு பாலு இசையமைத்தார், இதன் வழியாக இவர் தெலுங்குத் திரைப்படத் துறையில் அறிமுகமானார்.

மற்ற வேலைகள் 
பாலு தனது ஆல்பங்களான ராப் ஸ்மாஷ் மற்றும் வில்லுப்பாட்டு ஆகியவற்றில் இசை தயாரிப்பாளரான லேடி காஷுடன் இணைந்து பணியாற்றியுள்ளார். சென்னையில் சோனிக் பிரோ ஸ்டுடியோஸ் என்ற இசை பதிவகத்தையும் வைத்திருக்கிறார்.

இசைத்தொகுப்பு தரவுத்திரட்டு

குறிப்புகள் 
 

இந்தியத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
வாழும் நபர்கள்
சென்னை இசைக்கலைஞர்கள்
கே. சங்கரன் நாயர்

கே. சங்கரன் நாயர் (K. Sankaran Nair) (1919–2015), இந்திய குடிமைப் பணி அதிகாரி, இராஜதந்திரி மற்றும் வெளிநாட்டு உளவு அமைப்பின் இரண்டாவது தலைமை இயக்குநர் ஆவார்.  1971 வங்காளதேச விடுதலைப் போரின் போது இவரது உளவுச் செய்திகள் இந்தியப் படைகளுக்கு பெரிதும் உதவின. இவர் 1986 முதல் 1988 முடிய சிங்கப்பூர் நாட்டில் இந்தியத் தூதரக அதிகாரியாக பணியாற்றியவர்.

இதனையும் காண்க 
 இராமேஷ்வர் நாத் காவ்

மேற்கோள்கள்

மேலும் படிக்க 
  
 

பத்ம பூசண் விருது பெற்றவர்கள்
1919 பிறப்புகள்
2015 இறப்புகள்
மலையாள நபர்கள்
பாலக்காடு மாவட்ட நபர்கள்
இந்திய உளவாளிகள்
ஆர். சுதர்சன்

ஆர். சுதர்சன் (R. Sudharsan) என்பவர் ஒரு இந்திய திரைப்பட தொகுப்பாளர் ஆவார். இவர் குறிப்பாக தமிழ்த் திரைப்படங்களில் பணியாற்றியுள்ளார். இவர் ரா. பார்த்திபன் சம்பந்தப்பட்ட படங்களில் பெரும்பாலும் பணியாற்றியுள்ளார். இவர் மணிவண்ணனின் நாகராஜ சோழன் எம்ஏ, எம்எல்ஏ (2013) படத்தின் வழியாக அறிமுகமானார்.

தொழில் 
சுதர்சன் கும்பகோணம் சாஸ்த்ரா பல்கலைக்கழகத்தில் கணினி அறிவியல் பட்டப்படிப்பை முடித்தார். பின்னர் சென்னை லயோலா கல்லூரியில்  திரைப்பட தொகுப்பு படிப்பை படித்தார்.

சுதர்சன்  மணிவண்ணனின் நாகராஜ சோழன் எம்ஏ, எம்எல்ஏ (2013) திரைப்படத்தின் மூலம் அறிமுகமானார், இயக்குனரின் மரணத்திற்குப் பிறகு, ரா. பார்த்திபன் சுதர்சனின் தொழில் வாழ்க்கைக்கு உதவுவதாக தெரிவித்தார். மேலும் அவரது அடுத்த படங்களான கதை திரைக்கதை வசனம் இயக்கம் ( 2014) மற்றும் கோடிட்ட இடங்களை நிரப்புக (2017) போன்ற படங்களில் வாய்ப்பளித்தார். சுதர்சன் ஜீரோ (2016) படத்திலும் பணிபுரிந்தார். அப்படத்தில் இவரது பணியை  Behindwoods.com  பாராட்டியதுடயது.

திரைப்படவியல்

படத்தொகுப்பாளராக 

 நாகராஜ சோழன் எம்.ஏ, எம்எல்ஏ (2013)
 கதை திரைக்கதை வசனம் இயக்கம் (2014)
 ஜீரோ (2016)
 கோடிட்ட இடங்களை நிரப்புக (2017)
 தாயம் (2017)
 ஏமாலி (2018)
 ஒத்த செருப்பு அளவு 7 (2019)
 மிக மிக அவசரம் (2019)
 இருட்டு (2019)
 தட்றோம் தூக்றோம் (2019)

குறிப்புகள் 

தமிழ்நாட்டுத் திரைப்படத் தொகுப்பாளர்கள்
1989 பிறப்புகள்
தமிழ்த் திரைப்படத் தொகுப்பாளர்கள்
வாழும் நபர்கள்
சக்தி சரவணன்

சக்தி சரவணன் (Sakthi Saravanan) என்பவர் ஒரு இந்திய திரைப்பட ஒளிப்பதிவாளர் ஆவார். இவர் குறிப்பாக தமிழ், தெலுங்கு திரைப்படங்களில் பணியாற்றுகிறார். இவர்  வெங்கட் பிரபு மற்றும் எம். ராஜேஷ் ஆகிய இயக்குனர்களுடனான பணிக்காக மிகவும் பிரபலமானவர். சென்னை 600028, சரோஜா, சிவா மனசுல சக்தி, கோவா, பாஸ் எங்கிற பாஸ்கரன் போன்ற  விமர்சனத்துக்கு ஆளான  படங்களில் இவர் ஒளிப்பதிவாளராக இருந்தார். இவர் வெங்கட் பிரபுவின் மங்காத்தா படத்தின் ஒளிப்பதிவாகராகவும் இருந்தார்.

திரைப்படவியல்

ஒளிப்பதிவாளராக

திரைப்படங்கள் 

 சென்னை 600028 (2007)
 சரோஜா (2008)
 சிவா மனசுல சக்தி (2009)
 கோவா (2010)
 பாஸ் என்கிற பாஸ்கரன் (2010)
 மங்காத்தா (2011)
 ஆல் இன் ஆல் அழகு ராஜா (2013)
 பிரியாணி (2014)
 ஜில் (2015)
 கடவுள் இருக்கான் குமாரு (2016)
 தேவராட்டம் (2019)
 கசடதபற (TBA)

நடிகராக 

 தட்றோம் தூக்றோம் (2020)

விருதுகள் 

 சர்வதேச தமிழ்த் திரைப்பட விருதுகள் (ITFA)

 சிறந்த ஒளிப்பதிவாளர் - மங்காத்தா

குறிப்புகள்

வெளி இணைப்புகள் 

 
  
 சக்தி சரவணன் இமோவிஹால்

1969 பிறப்புகள்
தமிழ்நாட்டுத் திரைப்பட ஒளிப்பதிவாளர்கள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
மணிமாறன்

மணிமாறன் (Manimaran) என்பவர் ஒரு இந்திய திரைப்பட இயக்குநர் ஆவார். இவர் தமிழ்த் திரைப்படத் துறையில் பணியாற்றுகிறார்.

தொழில் 
இவர் சித்தார்த், புதுமுகம் அஷ்ரிதா செட்டி ஆகியோர் முக்கிய கதாபாத்திரங்களில் நடித்த  உதயம் என். எச். 4  (2013) என்ற படத்தின் வழியாக தமிழில் இயக்குநராக அறிமுகமானார். இது அதே ஆண்டில் தெலுங்கில் மொழிமாற்றம் செய்யப்பட்டு வெளியிடப்பட்டது. உதயம் என்.எச் 4 படத்தை மீகா என்டர்டெயின்மென்ட் & கிராஸ்ரூட் பிலிம் கம்பெனி தயாரித்தது, இதற்கான கதையை இயக்குநர் வெற்றிமாறன்  எழுதினார். மணிமாறன்  வேலூருக்கு அருகிலுள்ள வாலாஜாபேட்டையில் பிறந்து வளர்ந்தார். மணிமாறன் இயக்குநர்  வெற்றிமாறனின் இணை இயக்குநராக பணியாற்றியவர். இவர் வெற்றிமாறனின் பொல்லாதவன், ஆடுகளம் போன்ற படங்களில் பணியாற்றியுள்ளார். இவர் மீண்டும் இயக்குநர் வெற்றிமாறன் மற்றும் நடிகர் தனுஷுடன் 2019 ஆம் ஆண்டு அசுரன் படத்தில் இரண்டாவது அலகு இயக்குநராக இணைந்து பணியாற்றினார். 2021 இல், சங்கத்தலைவன் படத்தை இயக்கினார். படத்தில்  சமுத்திரக்கனிக்கு பொதுவுடமை சட்டையை பெருமையுடன் அணிவித்தார். ஆனால் அதன் அரசியலை கொண்டு சேர்ப்பதில்  தவறிவிட்டார்.

திரைப்படவியல்

மேற்கோள்கள்

வெளி இணைப்புகள் 

தமிழ்நாட்டுத் திரைக்கதை எழுத்தாளர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
1974 பிறப்புகள்
தமிழ்நாட்டுத் திரைப்பட இயக்குநர்கள்
வாழும் நபர்கள்
தமிழ்த் திரைப்பட இயக்குநர்கள்